આંતરરાષ્ટ્રીય ક્રિકેટ રમતા પંડ્યાને વધારે સમય થયો નથી. પરંતુ તેના ટેલેન્ટ પર કોઇ સવાલ ઉઠાવી શકાય એમ નથી. ધોની અને યુવરાજ હવે પોતાનાં કરિયરના છેલ્લા તબક્કામાં પહોંચી રહ્યા છે. ભારતમાં બે અનુભવી ફિનિશરનું સ્થાન લેવા માટે હાર્દિક પંડ્યામાં ક્ષમતા નજર આવી રહી છે. પંડ્યાએ ચેમ્પિયન્સ ટ્રોફીમાં બતાવ્યુ કે બોલની ઝડપથી તે ડરતો નથી અને પિચ પર સેટ થવા માટે પણ તેને વધારે સમયની આવશ્યક્તા નથી. તે આવીને તરતજ લાંબી શોટ રમી શકે છે. ધોનીની ટીમ ઇન્ડિયા હવે વિરાટની ટીમ ઇન્ડિયા બની રહી છે. પંડ્યા તેની ટીમમાં ફિનિશર તરીકે ભૂમિકામાં ફિટ છે. કોહલીને તેના પર વિશ્વાસ પણ છે અને તેને કેટલીક મેચમાં યુવરાજ અને ધોનીની ઉપર પણ મોકલે છે.